DNT Sunnmøre

DNT Sunnmøre (tidligere Ålesund-Sunnmøre Turistforening, ÅST) ble stiftet 26. april 1889 i Rådhussalen i Ålesund. Foreningen vedlikeholder og merker stier, og eier og driver turisthytter i området, foreningen har per 2020 tretten (fjorten) hytter. DNT Sunnmøre har mye av sin aktivitet i Tafjordfjella, og har dessuten tre hytter i Sunnmørsalpene.Fjellposten nr 1, 2009. DNT Sunnmøre er medlem av Den Norske Turistforening.

Bakgrunn
Det viktigste arbeidet den første tiden etter stiftingen var å bedre kommunikasjonen på Sunnmøre. Et av de første tiltakene var vei fra Tafjorden opp til Muldal og til utsiktspunktet ved Muldalsfossen. Kristofer Randers reisehåndbok for Sunnmøre ble utgitt i 1890 på anmodning fra ÅST. Randers-boka var Norges først reisehåndbok.

I årene 1895 til 1904 er det uklart om foreningen var i virksomhet, og etter brannen i Ålesund i 1904 var det ingen virksomhet før 1908 da foreningen ble konstituert på nytt. 

Etter nykonstitueringen hadde den også som formål å fungere som reiselivslag. Fra 1911 til 1922 lå virksomheten igjen nede. Etter gjenopplivingen i 1922 var et viktig mål å få bygget en hytte i Tafjordfjellene mellom Tafjord og Raumabanen. Materiale til Pyttbua, ÅSTs første hytte, ble anskaffet i Tafjord og fraktet den lange veien med båt til Åndalsnes, tog til Stuguflåten og med hest til tomten nedenfor Puttegga. I 1926 overtok foreningen Friisbua, nå erstattet av Torsbu, som drives av DNT Oslo. Patchellhytta ble oppført i 1927 etter inititativ av C.W. Patchell og donert til ÅST i 1931, Patchell ble senere æresmedlem. Hytta Vakkerstøylen ble til i 1928 ved at en gammel stue ble flyttet fra Verma i Romsdalen til Ulvådalen. 

Hytta på Reindalsseter ble oppført i 1936 med prefabrikerte materialer fraktet opp fra Tafjord. Materialene skal ha blitt lastet om 33 ganger før de var fremme ved tomten i Reindalen (Tafjord). ÅST kjøpte Jakobgarden i Nedste Rødal og ble dermed en stor grunneier i Reindalen og i fjellviddene rundt. Jakobgarden ble neddemt ved oppføringen av Zakariasdammen. Fokhaugstova i Stordalen var en anleggsbrakke for en vei som ikke ble bygget, overtatt 1947, gikk ut av drift i 2004. Kaldhusseter ble oppført i 1958 og fungerer i dag som utleiehytte. I 2020 åpnet ei ny selvbetjeningshytte på samme tomt. Like ved Veltdalshytta gjenreiste i 1990 Joachim Rønneberg Fieldfarehytta brukt av Operasjon Fieldfare under andre verdenskrig.Fjellposten nr 1, 2014, s.27ff.

Hytter
Reindalseter (1936) i Tafjordfjella 
Jakobselet i Reindalen, Tafjordfjella
Danskehytta (åpnet 1995) - oppført med midler innsamlet i Danmark.Fjellposten, nr 2, 2015 i Tafjordfjella/Skjåk
 Kaldhusseter selvbetjent
Kaldhusseter utleiehytte
Patchellhytta i Sunnmørsalpene/Stranda
Pyttbua (1925) i Tafjordfjella
 Runde fyr (fra 2002) i Herøy
 Tjønnebu i Norddal
 Tyssenaustet (1934) i Ørsta
Vakkerstøylen i Tafjordfjella/Rauma
Velleseter i Sykkylven
Veltdalshytta i Tafjordfjella
Fieldfarehytta i Tafjordfjella (ved Veltdalshytta)

 Referanser 

 Eksterne lenker 


Kategori:DNTs medlemsforeninger
Kategori:Organisasjoner etablert i 1889
Kategori:Sunnmøre

Kategori:Friluftsliv i Møre og Romsdal